L&T
వేల మందికి ఉద్వాసన చెపుతున్న ఎల్‌అండ్‌టి
ముంబై, నవంబరు 23: ఆర్థికసవాళ్లతో సతమతం అవుతున్న లార్సెన్‌ టౌబ్రో ఏప్రిల్‌, సెప్టెంబరు త్రైమాసికంలో14 వేల మంది ఉద్యోగులకు ఉద్వా సన పలికింది. పోటీతత్వంలో కొనసాగేందుకు ఆర్థిక అనిశ్చితిని తట్టుకోవాలంటే ఈ చర్య తప్ప దని కంపెనీ ప్రకటించింది. రెండోత్రైమాసిక ఫలి తాలు ప్రకటించిన వెనువెంటనే ఈకార్మికుల ఉద్వా సన కార్పొరేట్‌ రంగంలో సంచలనం కలిగించింది. ప్రస్తుతం వ్యాపారం మంచివాతావరణంలో లేదని, సాధారణ స్థితికి రావాలంటే కొన్ని సంస్థాగత మార్పులు, సంస్కరణలు అవసరమని భావి స్తున్నట్లు కంపెనీ సిఎఫ్‌ఒ ఆర్‌.శంకర్‌రామన్‌ వెల్లడించారు. ఇందులో భాగంగానే ఉపాధి కొలువుల్లో తగ్గిస్తున్నట్లు తెలిపారు. ఇప్పటి వరకూ 1.2 లక్షలమందికిపైగా వివిధ వ్యాపా రాల్లో తమ ఉద్యోగులు పనిచేస్తున్నారని వీరి లో 2017 ఆర్థికసంవత్సరం మొదటి ఆరు నెలల్లో 14వేల మందిని తొలగించక తప్పదని కంపెనీ ప్రకటించింది. వివిధ విభాగాల వారీ గా ఎంతమందిని తొలగిస్తారన్న అంచనాలను ఇవ్వలేదు. కొన్ని విభాగాలపై ఆర్థిక విభాగం పని తీరు ఆశించినస్థాయిలో లేదని అదేధోరణి ఖణిజ వనరులు, ఖనిజ రంగంలో కొనసాగుతున్నదని సిఎఫ్‌ఒ పేర్కొన్నారు. పోటీతత్వాన్ని తట్టుకుని నిలబడి మరింత వృద్ధిని సాధించేందుకు అనువైన కార్యాచరణను సిద్ధం చేసామన్నారు. ఎక్కవ అవ సరమైతే అక్కడ డిజిటైజేషన్‌ అమలుచేసామని అన్నారు. 10మంది ఉద్యోగులు అవసరమైన ప్రాం తంలో ఐదుగురిని మాత్రమే నియమించామన్నా రు. ప్రస్తుతం మందగమనంతో ఉన్న వ్యాపారా ల్లోనే లే ఆఫ్‌లు ప్రకటించామని కాంట్రాక్టుల నిర్వ హణలో జాప్యం వంటి కీలక కారణాలే ఇందుకు దోహదం చేసినట్లు రామన్‌ వెల్లడిం చారు. కంపెనీ తన కార్యాలయాలను మరింతగా డిజిటైజ్‌ చేసేందుకు నిర్ణయించింది. వ్యాపారాల్లో కొన్ని దిగువ స్థాయిలోనే ఉన్నాయని వాటిపై పునఃసమీక్ష చేస్తున్నట్లు వివరించారు. పోటీ ప్రపంచంలో మారుతున్న స్థితిగతులకు అను గుణంగా ముందుకు వెళ్లాల్సి ఉందని కంపెనీ డిఫ్యూటీ ఎండి అధ్యక్షుడు ఎస్‌ఎన్‌ సుబ్రహ్మణి యన్‌ వెల్లడించారు. అయితే ఈ లేఆఫ్‌లు కేవ లం వన్‌టైమ్‌ నిర్ణయం మాత్రమేనని నిరంతరం కొనసాగించే ఆలోచనలేదన్నారు. కంపెనీ మొదటి అర్ధసంవత్సరంలో రాబడులు 8.6శాతం పెరిగి 46,885 కోట్లకు చేరితే లాభాలు కూడా 1197 కోట్ల నుంచి 2044 కోట్లకు చేరాయి. ఎల్‌అండ్‌టి రాబడులను రెండు లక్షల కోట్లకు పెంచుకునేందు కుగాను ఐదేళ్ల ప్రణాళికను విడుదల చేసింది.